ŠIAULIŲ MIESTO SAVIVALDYBĖS ADMINISTRACIJA

Įmonės kodas 188771865, Vasario 16-osios g. 62, LT-76295 Šiauliai

**METINIŲ FINANSINIŲ ATASKAITŲ**

**UŽ LAIKOTARPĮ NUO 2024-01-01 IKI 2024-12-31**

**AIŠKINAMASIS RAŠTAS**

2025-03-10

Šiauliai

**I. BENDROJI DALIS**

Šiaulių miesto savivaldybės administracija (toliau - Įstaiga) yra biudžetinė įstaiga, kurios pagrindinė veikla – Lietuvos Respublikos savivaldybių veikla. Įstaigos kodas 188771865, adresas - Vasario 16-osios g. 62, LT-76295 Šiauliai.

Savivaldybės administraciją sudaro struktūriniai padaliniai – skyriai ir struktūriniai teritoriniai padaliniai – seniūnijos (Medelyno ir Rėkyvos).

Kitose buveinėse įsikūrę šie skyriai ir struktūriniai teritoriniai padaliniai:

1. Socialinių išmokų ir kompensacijų skyrius, Socialinių paslaugų skyrius Tilžės g. 170, Šiauliai;
2. Švietimo skyrius ir Sporto skyrius Pakalnės g. 6A, Šiauliai;
3. Civilinės metrikacijos skyrius Varpo g. 15, Šiauliai;
4. Medelyno seniūnija Birutės g. 40, Šiauliai;
5. Rėkyvos seniūnija Energetikų g. 6-39, Šiauliai.

Administracija atlieka įstatymų ir kitų teisės aktų jai pavestas viešojo administravimo funkcijas, užsiima LR savivaldybių veikla. Įstaiga yra atskiras juridinis vienetas, turintis antspaudą ir atsiskaitomąsias sąskaitas šalies bankuose. Įstaiga finansuojama iš Šiaulių miesto savivaldybės ir Lietuvos Respublikos valstybės biudžeto, ES paramos lėšų. Administracija yra įregistruota paramos gavėja, todėl gauna lėšų ir iš kitų juridinių bei fizinių asmenų.

Administracija sudaro ir teikia atskirus žemesniojo lygio finansinių ataskaitų rinkinius. Finansinių ataskaitų rinkinys sudarytas pagal 2024 m. gruodžio 31 d. duomenis.

Ataskaitiniu laikotarpiu Šiaulių miesto savivaldybės administracijos vidutinis darbuotojų skaičius buvo 286.

Informacija apie kontroliuojamus, asocijuotus ir kitus subjektus pateikta 6-ojo VSAFAS „Finansinių ataskaitų aiškinamasis raštas“ 1priede.

Svarbių įvykių ar aplinkybių, kurios galėtų paveikti įstaigos veiklą finansinių ataskaitų sudarymo dieną, nebuvo.

**II. APSKAITOS POLITIKA**

Šiaulių miesto savivaldybės administracija apskaitą tvarko vadovaujantis Lietuvos Respublikos viešojo sektoriaus atskaitomybės įstatymu, Finansinės apskaitos įstatymu, Viešojo sektoriaus apskaitos ir atskaitomybės standartais (toliau – VSAFAS), Šiaulių miesto savivaldybės administracijos direktoriaus įsakymu patvirtinta apskaitos tvarka, kitais teisės aktais. Apskaitoje ūkinės operacijos ir ūkiniai įvykiai registruojami ir finansinių ataskaitų rinkinys rengiamas taikant bendruosius apskaitos principus: kaupimo, subjekto, veiklos tęstinumo, periodiškumo, pastovumo, piniginio mato, palyginimo, atsargumo, neutralumo bei turinio viršenybės prieš formą.

**Ilgalaikis** **turtas**

Nematerialusis turtas yra pripažįstamas, jei atitinka 13-ajame VSAFAS pateiktą sąvoką ir nematerialiajam turtui nustatytus kriterijus.

Nematerialusis turtas pirminio pripažinimo metu apskaitoje yra registruojamas įsigijimo savikaina. Išankstiniai apmokėjimai už nematerialųjį turtą apskaitoje registruojami nematerialiojo turto sąskaitose. Po pirminio pripažinimo nematerialusis turtas, kurio naudingo tarnavimo laikas ribotas, finansinėse ataskaitose yra parodomas įsigijimo savikaina, atėmus sukauptą amortizaciją ir nuvertėjimą, jei jis yra.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką tiesiogiai proporcingu būdu. Amortizacija pradedama skaičiuoti nuo kito mėnesio 1 dienos, kai turtas pradedamas naudoti ir nebeskaičiuojama nuo kito mėnesio 1 dienos, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai.

Ilgalaikis materialusis turtas pripažįstamas ir registruojamas apskaitoje, jei jis atitinka ilgalaikio materialiojo turto sąvoką ir VSAFAS nustatytus ilgalaikio materialiojo turto pripažinimo kriterijus.

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina. Po pirminio pripažinimo ilgalaikis materialusis turtas, išskyrus kultūros ir kitas vertybes, finansinėse ataskaitose rodomas įsigijimo savikaina, atėmus sukauptą nusidėvėjimą ir nuvertėjimą, jei jis yra.

Žemė ir kultūros vertybės po pirminio pripažinimo finansinėse ataskaitose rodomi tikrąja verte.

Ilgalaikio materialiojo turto rekonstravimas, remontas ar kiti darbai pripažįstami esminiu turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo turto įsigijimo savikaina ir (arba) patikslinamas likęs turto naudingo tarnavimo laikas.

Ilgalaikio materialiojo turto vieneto nudėvimoji vertė yra nuosekliai paskirstoma per visą turto naudingo tarnavimo laiką. Nusidėvėjimas pradedama skaičiuoti nuo kito mėnesio 1 dienos, kai turtas pradedamas naudoti ir nebeskaičiuojama nuo kito mėnesio 1 dienos, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą pagal ilgalaikio turto nusidėvėjimo (amortizacijos) normatyvus.

Nustatytos šios ilgalaikio turto grupės ir nusidėvėjimo (amortizacijos) normatyvai:

|  |  |  |
| --- | --- | --- |
| Eil. Nr. | Ilgalaikio turto grupės ir rūšys | Turto nusidėvėjimo (amortizacijos) normatyvai  (metais) |
|  | NEMATERIALUSIS TURTAS |  |
| 1. | Programinė įranga, jos licencijos ir techninė projektinė dokumentacija | 1 |
| 2. | Patentai, išradimai, licencijos, įsigytos kitos teisės\* | 4 |
| 3. | Kitas nematerialusis turtas | 2 |
| 4. | Prestižas | 5 |
|  | MATERIALUSIS TURTAS |  |
| 5. | **Pastatai** |  |
| 5.1. | Kapitaliniai mūriniai pastatai (sienos 2,5 ir daugiau plytų storio, gelžbetonio; perdengimai ir denginiai – gelžbetoniniai ir betoniniai), monolitinio gelžbetonio pastatai, stambių blokų (perdengimai ir denginiai – gelžbetoniniai) pastatai | 120 |
| 5.2. | Pastatai (sienos – iki 2,5 plytos storio, blokų, monolitinio šlako, betono, lengvų šlako blokų, perdengimai ir denginiai - gelžbetoniniai, betoniniai arba mediniai) | 90 |
| 5.3. | Tašytų rąstų pastatai | 40 |
| 5.4. | Surenkamieji, išardomieji, moliniai ir kiti pastatai | 12 |
| 6. | **Infrastruktūros ir kiti statiniai** |  |
| 6.1. | Infrastruktūros, ~~melioracijos ir kiti~~ statiniai |  |
| 6.1.1. | Betoniniai, gelžbetoniniai, akmens | 80 |
| 6.1.2 | Metaliniai | 40 |
| 6.1.3 | Mediniai | 15 |
| 6.1.4 | Kiti tinklai (fontanai, šilumos, vandens, nuotekų, ryšių, elektros, apšvietimo tinklai, šviesoforai ir kt.) | 20 |
| 6.1.5 | Gatvės | 20 |
| 6.2. | Melioracijos statiniai | 40 |
| 6.3. | Kiti statiniai |  |
| 6.3.1 | Lauko statiniai (sūpynės, žaidimų aikštelės ir kt.) | 5 |
| 6.3.2 | Konteinerių aikštelės | 15 |
| 6.3.3 | Kiti statiniai | 20 |
| 7. | **Mašinos ir įrenginiai** |  |
| 7.1. | Gamybos mašinos ir įrenginiai | 12 |
| 7.2. | Ginkluotė, ginklai ir karinė technika | 15 |
| 7.3. | Medicinos įranga | 8 |
| 7.4. | Apsaugos įranga | 6 |
| 7.5. | Filmavimo, fotografavimo, mobiliojo telefono ryšio įrenginiai | 5 |
| 7.6. | Radijo ir televizijos, informacinių ir ryšių technologijų tinklų valdymo įrenginiai ir įranga | 8 |
| 7.7. | Kitos mašinos ir įrenginiai |  |
| 7.7.1. | Teritorijos priežiūros įrenginiai | 5 |
| 7.7.2. | Kitos mašinos ir įrenginiai | 10 |
| 8. | **Transporto priemonės** |  |
| 8.1. | Lengvieji automobiliai ir jų priekabos | 6 |
| 8.2. | Specialieji automobiliai | 7 |
| 8.3. | Autobusai, krovininiai automobiliai, jų priekabos ir puspriekabės | 7 |
| 8.4. | Kitos transporto priemonės | 5 |
| 9. | **Baldai ir biuro įranga** |  |
| 9.1. | Baldai | 12 |
| 9.2. | Kompiuteriai ir jų įranga | 5 |
| 9.3. | Kopijavimo ir dokumentų dauginimo priemonės | 7 |
| 9.4. | Kita biuro įranga | 8 |
| 10. | **Kitas ilgalaikis materialusis turtas** |  |
| 10.1. | Scenos meno priemonės | 7 |
| 10.2. | Muzikos instrumentai | 20 |
| 10.3. | Elektros aparatūra ir prietaisai | 5 |
| 10.4. | Sporto ir kitas inventorius | 5 |
| 10.5. | Informaciniai stendai\*\* | 5 |
| 10.6. | Kitas ilgalaikis materialusis turtas | 10 |

\* Jeigu patentai, išradimai, licencijos ar kitos teisės yra įsigyti konkrečiam laikotarpiui, tokio laikotarpio trukmė laikoma naudingo tarnavimo laiku ir juo remiantis skaičiuojama amortizacija. Šiuo atveju lentelėje nurodyti amortizacijos normatyvai netaikomi.

\*\* Informacinių stendų, kurie yra statomi vykdant Europos Sąjungos projektus, nusidėvėjimo normatyvai sutampa su projekto įgyvendinimo laikotarpiu.

Finansinis turtas

Administracijos finansinis turtas skirstomas į ilgalaikį ir trumpalaikį.

Ilgalaikiam finansiniam turtui priskiriama:

1. ilgalaikės investicijos į nuosavybės vertybinius popierius;

2. po vienerių metų gautinos sumos;

3. kitas ilgalaikis finansinis turtas.

Trumpalaikiam finansiniam turtui priskiriama:

1. per vienerius metus gautinos sumos (įskaitant ilgalaikių gautinų sumų einamųjų metų dalį);
2. pinigai ir pinigų ekvivalentai;
3. kitas trumpalaikis finansinis turtas.

Investicijos į kontroliuojamus, asocijuotus ir kitus subjektus apskaitoje pirminio pripažinimo momentu registruojamos įsigijimo savikaina, o vėliau finansinėse ataskaitose parodomos savikainos, nuosavybės metodu ar tikrąja verte.

Gautinos sumos pirminio pripažinimo metu yra įvertinamos įsigijimo savikaina. Sudarant finansines ataskaitas ilgalaikės gautinos sumos įvertinamos amortizuota savikaina, trumpalaikės gautinos sumos - įsigijimo savikaina, atėmus nuvertėjimo nuostolius.

**Biologinis turtas**

Biologinis turtas registruojamas apskaitoje, jeigu atitinka 16-ajame VSAFAS nurodytus turto pripažinimo kriterijus. Pirminio pripažinimo metu biologinio turto vienetas apskaitoje registruojamas ir finansinėse ataskaitose rodomas tikrąją verte, kai pirminio pripažinimo metu biologinio turto neįmanoma įvertinti tikrąją verte tada turtas vertinamas įsigijimo savikaina. Kai atsiranda galimybė pirminio pripažinimo metu įsigijimo savikaina įvertintą biologinį turtą įvertinti tikrąją verte, toks turtas toliau vertinamas tikrąją verte.

**Atsargos**

Pirminio pripažinimo metu atsargos įvertinamos įsigijimo (pasigaminimo) savikaina, o sudarant finansines ataskaitas – įsigijimo (pasigaminimo) savikaina ar grynąja realizavimo verte, atsižvelgiant į tai, kuri iš jų mažesnė.

Apskaičiuodama atsargų, sunaudotų teikiant paslaugas, ar parduotų atsargų savikainą, įstaiga taiko konkrečių kainų metodą.

Atsargų sunaudojimas arba pardavimas apskaitoje registruojamas pagal nuolat apskaitomų atsargų būdą, kai apskaitoje registruojama kiekviena su atsargų sunaudojimu arba pardavimu susijusi operacija.

Prie atsargų priskiriamas neatiduotas naudoti ūkinis inventorius. Naudojamo inventoriaus apskaita tvarkoma nebalansinėse sąskaitose kiekine ir vertine išraiška pagal materialiai atsakingus asmenis.

**Finansavimo sumos**

Finansavimo sumos – iš savivaldybės ir valstybės biudžetų, Europos sąjungos, užsienio valstybių ir tarptautinių organizacijų bei kitų šaltinių gauti arba gautini pinigai arba kitas turtas, skirtas Savivaldybės administracijos nuostatuose nustatytiems tikslams ir programoms įgyvendinti.

Gautinos finansavimo sumos apskaitoje registruojamos kai tenkinamos visos finansuotojo nustatytos sąlygos finansavimui gauti ir kai yra gauta įrodymų, kad finansavimo sumos bus suteiktos.

Finansavimo sumos pagal paskirtį skirstomos į finansavimo sumas nepiniginiam turtui įsigyti ir finansavimo sumas kitoms išlaidoms. Finansavimo sumos nepiniginiam turtui yra gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą. Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

**Finansiniai įsipareigojimai**

Finansiniai įsipareigojimai apskaitoje registruojami tik tada, kai Įstaiga prisiima įsipareigojimą sumokėti pinigus ar atsiskaityti kitu finansiniu turtu. Įsipareigojimai pagal nepradėtus vykdyti sandorius nepripažįstami finansiniais įsipareigojimais, kol jie neatitinka finansinio įsipareigojimo apibrėžimo.

Įstaigos finansiniai įsipareigojimai skirstomi į ilgalaikius ir trumpalaikius. Pirminio pripažinimo metu finansiniai įsipareigojimai įvertinami ir registruojami įsigijimo savikaina. Vėliau ilgalaikiai finansiniai įsipareigojimai įvertinami amortizuota savikaina, trumpalaikiai finansiniai įsipareigojimai - įsigijimo savikaina.

**Atidėjiniai**

Atidėjiniai pripažįstami ir registruojami apskaitoje tada ir tik tada, kai dėl įvykio praeityje Administracija turi dabartinę teisinę prievolę ar neatšaukiamąjį pasižadėjimą, ir tikėtina, kad jam įvykdyti bus reikalingi ištekliai, o įsipareigojimo suma gali būti patikimai įvertinta. Jei patenkinamos ne visos šios sąlygos, atidėjiniai nėra pripažįstami, o informacija apie susijusį su tikėtina apmokėti suma neapibrėžtąjį įsipareigojimą yra pateikiama finansinių ataskaitų aiškinamajame rašte.

Atidėjiniai yra peržiūrimi paskutinę kiekvieno ataskaitinio laikotarpio dieną ir koreguojami, atsižvelgiant į naujus įvykius ir aplinkybes, kad parodytų tiksliausią dabartinį įvertinimą.

**Pajamos**

Pajamų apskaitai taikomas kaupimo principas. Finansavimo pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos. Pajamos, išskyrus finansavimo pajamas, pripažįstamos, kai tikėtina, jog Įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai galima patikimai įvertinti su pajamų uždirbimu susijusias sąnaudas.

Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t. y. kurį suteikiamos paslaugos ar parduodamas turtas ar kt., nepriklausomai nuo pinigų gavimo.

**Sąnaudos**

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

**Poataskaitiniai įvykiai**

Poataskaitiniai įvykiai, kurie suteikia papildomos informacijos apie Įstaigos finansinę padėtį paskutinę ataskaitinio laikotarpio dieną (koreguojantys įvykiai), atsižvelgiant į jų įtakos reikšmę parengtoms finansinėms ataskaitoms, yra parodomi finansinės būklės, veiklos rezultatų ir pinigų srautų ataskaitose. Nekoreguojantys įvykiai, pasibaigus ataskaitiniam laikotarpiui aprašomi aiškinamajame rašte, kai jie yra reikšmingi.

**Tarpusavio užskaitos ir palyginamieji skaičiai**

Sudarant finansinių ataskaitų rinkinį, turtas ir įsipareigojimai bei pajamos ir sąnaudos nėra užskaitomos tarpusavyje, išskyrus atvejus, kai konkretus VSAFAS reikalauja būtent tokios užskaitos (pvz. dėl draudiminio įvykio patirtos sąnaudos yra užskaitomos su gauta draudimo išmoka). Palyginamieji skaičiai yra koreguojami, kad atitiktų ataskaitinių metų finansinius rezultatus. Apskaitos principų bei apskaitinių įverčių pasikeitimai, sudarant ataskaitinio laikotarpio finansinių ataskaitų rinkinį, pateikiami aiškinamajame rašte.

**Informacija apie segmentus**

Segmentai – Savivaldybės administracijos veiklos dalys, apimančios vienarūšes teikiamas viešąsias paslaugas pagal vykdomas valstybės funkcijas, programas ir valstybės biudžetų išlaidų ekonomines klasifikacijas.

Savivaldybės administracija skiria šiuos segmentus:

1. bendrųjų valstybės paslaugų;
2. gynybos;
3. viešosios tvarkos ir visuomenės apsaugos;
4. ekonomikos;
5. aplinkos apsaugos;
6. būsto ir komunalinio ūkio;
7. sveikatos apsaugos;
8. poilsio, kultūros ir religijos;
9. švietimo;
10. socialinės apsaugos.

Administracija turto, įsipareigojimų ir finansavimo sumų, sąnaudų ir pajamų apskaitą tvarko pagal segmentus, t. y. taip, kad galėtų teisingai užregistruoti pagrindinės veiklos sąnaudas ir pagrindinės veiklos pinigų srautus.

**Apskaitos politikos keitimas**

Administracija pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Tokio palyginimo reikia Įstaigos finansinės būklės, veiklos rezultatų, grynojo turto ir pinigų srautų keitimosi tendencijoms nustatyti. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu.

Apskaitos politika keičiama dėl VSAFAS pasikeitimo arba jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, t. y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo

**Apskaitinių įverčių keitimas**

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių . Įstaigos apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams. Informacija, susijusi su apskaitinio įverčio pakeitimu, pateikiama aiškinamajame rašte.

**Apskaitos klaidų taisymas**

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esmine, jei jos vertinė išraiška individualiai arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,25 procento per praėjusius finansinius metus gautų finansavimo sumų vertės.

Visos klaidos (esminės ir neesminės) taisomos einamojo ataskaitinio laikotarpio finansinėse ataskaitose.

**III. PASTABOS**

**P01.** Apskaitos politikos keitimas ir esminių apskaitos klaidų taisymo įtaka.

Apskaitos politikos keitimo ir esminių apskaitos klaidų taisymo įtaka finansinės būklės ataskaitos straipsniams pateikta 7-ojo VSAFAS „Apskaitos politikos, apskaitinių įverčių keitimas ir klaidų taisymas“ 7 priede, veiklos rezultatų ataskaitos straipsniams – 10 priede.

Apskaitos politika buvo keičiama dėl turto nuomos pajamų, rinkliavų, kitų pajamų apskaitos perėmimo iš Strateginio planavimo ir finansų skyriaus. Sukauptos pajamos už turto naudojimą ir kitos padidėjo 198 628,58 Eur, gautinos sumos už negyvenamų patalpų nuomą padidėjo 2 696,01 Eur (46 474,88 Eur gautinos sumos už negyvenamų patalpų nuomą, 43 778,87 Eur gautinų sumų už negyvenamų patalpų nuomą nuvertėjimas), gautini delspinigiai už negyvenamų patalpų nuomą padidėjo 513,97 Eur.

Ištaisytos ankstesniųjų metų klaidos:

2 170 859,38 Eur padidinta iki rinkos vertės infrastruktūros statinių įsigijimo savikaina ir finansavimo sumos iš savivaldybės biudžeto ilgalaikiam turtui įsigyti, investuojant turtą ir didinant UAB „Šiaulių vandenys“ įstatinį kapitalą.

94 156,00 Eur padidinta infrastruktūros statinių įsigijimo savikaina ir finansavimo sumos iš savivaldybės biudžeto ilgalaikiam turtui įsigyti, užpajamuojant lietaus kanalizacijos tinklus vidutinėmis rinkos vertėmis.

209 310,00 Eur padidinta infrastruktūros statinių įsigijimo savikaina ir finansavimo sumos iš savivaldybės biudžeto ilgalaikiam turtui įsigyti, užpajamuojant gatves vidutinėmis rinkos vertėmis.

15 389,56 Eur padidinta negyvenamų pastatų įsigijimo savikaina ir finansavimo sumos iš savivaldybės biudžeto ilgalaikiam turtui įsigyti, užpajamuojant negyvenamas patalpas vidutinėmis rinkos vertėmis.

12 600,00,00 Eur padidinta kitų statinių įsigijimo savikaina ir finansavimo sumos iš savivaldybės biudžeto ilgalaikiam turtui įsigyti, užpajamuojant automobilių stovėjimo aikštelę vidutinėmis rinkos vertėmis.

247 669,58 Eur padidinta kitų statinių įsigijimo savikaina ir finansavimo sumos ilgalaikiam turtui įsigyti (138968,84 Eur Europos sąjungos lėšos, 12261,96 Eur valstybės biudžeto lėšos, 96438,78 Eur savivaldybės biudžeto lėšos), atstatant apskaitoje ankstesniais metais UAB Šiaulių gatvių apšvietimui patikėjimo teisės sutartimi perduotą turtą.

3 475,44 Eur padidinta kitų vertybių įsigijimo savikaina ir finansavimo sumos iš savivaldybės biudžeto ilgalaikiam turtui įsigyti, užpajamuojant koplytstulpį su rūpintojėliu, įvertintą pagal atnaujinimo darbų sumą.

11 800,00 Eur padidinta kultūros paveldo statinių įsigijimo savikaina ir finansavimo sumos iš valstybės biudžeto ilgalaikiam turtui įsigyti, užpajamuojant žudynių vietą ir kapus Aviacijos g.56 pagal žemės sklypo vidutinę vertę, nurodytą Registrų centre.

28 253,37 Eur keičiamas ankstesniais metais Šiaulių m. savivaldybės viešajai bibliotekai perduoto turto finansavimo šaltinis iš valstybės biudžeto į savivaldybės biudžetą dėl valstybės dotacijos grąžinimo.

12 625,78 Eur keičiamas ankstesniais metais Šiaulių Didždvario gimnazijai perduotos nebaigtos statybos finansavimo šaltinis iš savivaldybės biudžeto į 11 602,07 Eur Europos sąjungos finansinės paramos ir 1 023,71 Eur valstybės biudžeto lėšas dėl gauto finansavimo.

127 837,56 Eur keičiamas ankstesniais metais Šiaulių menų mokyklai perduoto turto finansavimo šaltinis iš savivaldybės biudžeto į 117 472,36 Eur Europos sąjungos finansinės paramos ir 10 365,20 Eur valstybės biudžeto lėšas dėl gauto finansavimo.

1 525,63 Eur keičiamas projekto finansavimo šaltinis iš Europos sąjungos lėšų į valstybės biudžeto lėšas pagal LR Socialinės apsaugos ir darbo ministerijos raštą.

199 000,00 Eur sumažinta parduoti laikomo finansinio turto tikroji vertė ir padidintos finansinės ir investicinės veiklos kitos sąnaudos pagal 2023 metais atliktą naują UAB Pabalių turgus akcijų vertinimą.

1 199,93 Eur turtas, kuris nesiekia minimalios ilgalaikio turto vertės (500 Eur), pergrupuojamas į atsargas ir nurašomas.

**P02.**Segmentai.

Ataskaitinio ir praėjusio laikotarpio informacija pagal veiklos segmentus pateikta 25-ojo VSAFAS „Segmentai“ prieduose.

Ataskaitinių metų pagrindinės veiklos sąnaudos, lyginant su praėjusiu laikotarpiu, padidėjo 114 291 725,55 Eur ir sudarė 206 343 962,78 Eur.

Didžiausias buvo socialinių išmokų sąnaudų padidėjimas – 2 629 059,64 Eur.

3 558 501,97 Eur padidėjo kitų socialinių išmokų sąnaudos. Valstybės teikiama piniginė socialinė parama kasmet apima vis didesnį ratą asmenų, nuolat tobulinami, keičiami teisės aktai, didėja išmokų dydžiai. Per 2024 metus keitėsi socialinių išmokų dydžiai, tikslinių kompensacijų bazės dydis, valstybės remiamų pajamų dydis.

Vienas pagrindinių piniginės socialinės paramos tikslų – padėti tenkinti būtiniausius poreikius tiems žmonėms, kurių gaunamos pajamos yra nepakankamos, o gebėjimas pasirūpinti savimi dėl objektyvių priežasčių yra ribotas.

Valstybinę šeimų ir vaikų rėmimo sistemą sudaro dvi pagrindinės dalys: nepriklausomai nuo šeimos turto ir pajamų mokamos išmokos bei nepasiturintiems gyventojams teikiama parama, įvertinus pajamas. Dėl užsieniečių pasitraukusių iš Ukrainos dėl Rusijos Federacijos karinių veiksmų Ukrainoje, pasikeitė eilė teisės aktų, buvo numatytos naujos išmokų rūšys. 2024 m. didėjo nemokamą maitinimą gavusių mokinių skaičius.

Padidėjo socialinės globos paslaugų teikimo asmenims su sunkia negalia sąnaudos dėl padidėjusios kainos už teikiamas socialinės globos paslaugas įstaigose ir išaugusio šių paslaugų gavėjų skaičiaus.

Išmokėta daugiau pagalbos pinigų globėjams, globojantiems be tėvų globos likusius vaikus dėl padidinto bazinio socialinės išmokos dydžio. Didėjo šeimynų išlaikymo sąnaudos dėl padidinto MMA. Didėjo būsto pritaikymo sąnaudos, kadangi pritaikyta daugiau būstų asmenims su negalia.

1 410 395,65 Eur padidėjo darbo užmokesčio sąnaudos. Tai lėmė Valstybės tarnybos įstatymo pakeitimai, 10 procentų atlyginimų kėlimas darbuotojams, atlyginimų mokėjimas Tarybos nariams vietoje išmokų, padidėjęs vykdomų projektų skaičius ir jų netiesioginės išlaidos, skirtos darbo užmokesčio mokėjimui.

1 744 404,77 Eur padidėjo ilgalaikio turto ir amortizacijos sąnaudos. Daugiausia didėjo ekonomikos ir būsto ir komunalinio ūkio segmentams priskiriamos sąnaudos.

103 743 955,82 Eur padidėjo nuvertėjimo ir nurašytų sumų sąnaudos, priskiriamos bendrųjų valstybės paslaugų segmentui dėl iš Nacionalinės žemės tarnybos perimtų žemės sklypų, kai ataskaitinio laikotarpio pabaigoje bendras neigiamas tikrosios vertės pokytis užregistruotas sąnaudose pagal 12-ojo VSAFAS 68 p.

1 891 173,95 Eur padidėjo kitų paslaugų sąnaudos. Daugiausia didėjo bendrųjų valstybės paslaugų ir ekonomikos segmentams priskiriamos sąnaudos.

**P03.** Nematerialusis turtas.

Nematerialaus turto balansinės vertės pasikeitimas per ataskaitinį laikotarpį pateiktas 13 –ojo VSAFAS „Nematerialusis turtas“ 1 priede. Valstybei nuosavybės teise priklausančio, savivaldybės patikėjimo teise valdomo nematerialiojo turto balansinė vertė laikotarpio pabaigoje parodyta 13 VSAFAS „Nematerialusis turtas“ 2 priede.

Nematerialaus turto balansinė vertė per ataskaitinį laikotarpį sumažėjo 79 169,57 Eur.

Programinės įrangos ir jos licencijų balansinė vertė sumažėjo 169 131,82 Eur. Nupirkta už 145 414,87 Eur, gauta neatlygintinai iš Nacionalinės švietimo agentūros už 511,35 Eur. Perduota neatlygintinai už 5 761,35 Eur, t. sk. Šiaulių regbio ir žolės riedulio akademijai 750,00 Eur, Šiaulių sporto centrui “Atžalynas“ 750,00 Eur, Šiaulių sporto centrui “Dubysa“ 750,00 Eur, Šiaulių lengvosios atletikos ir sveikatingumo centrui 750,00 Eur, Šiaulių plaukimo centrui “Delfinas“ 750,00 Eur, Šiaulių teniso akademijai 750,00 Eur, Šiaulių sporto gimnazijai 750,00 Eur, Šiaulių miesto pedagoginei psichologinei tarnybai 511,35 Eur (amortizacija 454,53 Eur). Nurašyta 617,76 Eur (617,76 Eur amortizacija). Pergrupuotas lėšų atstatymas 71 208,50 Eur. Priskaičiuota amortizacija 238 088,19 Eur.

Kito nematerialiojo turto balansinė vertė per ataskaitinį laikotarpį padidėjo 89 962,25 Eur. Nupirkta turto už 169 747,10 Eur, pergrupuota atitaisyta klaida 0,01 Eur. Priskaičiuota amortizacija 79 784,84 Eur.

**P04.**

Ilgalaikis materialusis turtas. Informacija apie ilgalaikio materialiojo turto, vertinamo įsigijimo savikaina, balansinės vertės pasikeitimą per ataskaitinį laikotarpį pateikta 12-ojo VSAFAS „Ilgalaikis materialusis turtas“ 1 priede. Informacija apie ilgalaikio materialiojo turto, vertinamo tikrąja verte, balansinės vertės pasikeitimą per ataskaitinį laikotarpį pateikta 12-ojo VSAFAS „Ilgalaikis materialusis turtas“ 2 priede. Valstybei nuosavybės teise priklausančio, savivaldybės patikėjimo teise valdomo ilgalaikio materialiojo turto balansinė vertė laikotarpio pabaigoje pateikta 12-ojo VSAFAS „Ilgalaikis materialusis turtas“ 3 priede.

Ilgalaikio materialiojo turto, vertinamo įsigijimo savikaina, balansinė vertė per ataskaitinį laikotarpį padidėjo 9 136 437,42 Eur.

Pastatų balansinė vertė per ataskaitinį laikotarpį sumažėjo 2 499 700,31 Eur. Pirkta gyvenamųjų pastatų už 56 417,36 Eur, negyvenamųjų pastatų už 104 954,24 Eur. Neatlygintinai gauti pastatai už 297 195,00 Eur (145 758,57 Eur nusidėvėjimas), t.sk. iš Šiaulių greitosios medicinos pagalbos tarnybos 265 491,72 Eur (145 758,57 Eur nusidėvėjimas), teismo sprendimu pripažintas bešeimininkiu turtu ir į apskaitą įtrauktas turtas už 31 703,28 Eur. Parduota už 46 237,20 Eur (2 330,34 Eur nusidėvėjimas). Perduota neatlygintinai Kompleksinių paslaugų namai „Alka“ už 2 419 273,29 Eur. Vadovaujantis nekilnojamojo turto registro centrinio duomenų banko išrašais ir turto vertinimo komisijos siūlymu vidutinėmis rinkos vertėmis įvertintas ir į apskaitą įtrauktas turtas už 15 389,56 Eur. Nurašyta 13 612,14 Eur (3 107,35 Eur nusidėvėjimas). Priskaičiuotas nusidėvėjimas 354 212,96 Eur.

Infrastruktūros statinių balansinė vertė padidėjo 8 365 294,13 Eur. Pirkta infrastruktūros statinių už 66,55 Eur. Neatlygintinai gauta iš neviešojo sektoriaus subjektų už 563 087,46 Eur. Perduota neatlygintinai Kompleksinių paslaugų namai „Alka“ už 92 963,68 Eur. Vadovaujantis nekilnojamojo turto registro centrinio duomenų banko išrašais ir turto vertinimo komisijos siūlymu vidutinėmis rinkos vertėmis įvertintas ir į apskaitą įtrauktas turtas už 303 466,00 Eur, pergrupuota į ilgalaikį finansinį turtą įstatinio kapitalo didinimui UAB „Šiaulių vandenys“ 4 464 000,00 Eur (įsigijimo vertė 6 444 837,25 Eur, nusidėvėjimas 1 980 837,25 Eur), į kontroliuojamuosius ne viešojo sektoriaus subjektus Savivaldybės įmonei Šiaulių oro uostui 1 462 687,49 Eur. Pergrupuota iš nebaigtos statybos grupės 16 498 981,78 Eur, tame sk. į infrastruktūros statinius 1 525 776,97 Eur, į valymo įrengimus, lietaus kanalizacijos tinklus, inžinerinius tinklus, perdavimo įtaisus 4 291 825,03 Eur, į gatves 10 247 467,72 Eur, į eismo reguliavimo priemones 433 912,06 Eur. Pergrupuota iš kitų statinių 68 678,70 Eur (18 875,44 Eur nusidėvėjimas). Priskaičiuotas nusidėvėjimas 5 201 319,13 Eur.

Kitų statinių balansinė vertė sumažėjo 333 956,59 Eur. Pirkta turto už 189 375,75 Eur. Neatlygintinai gauta už 166 491,90 Eur, tame sk. iš Šiaulių lopšelio darželio ,,Bitė‘‘ 797,10 Eur (797,10 Eur nusidėvėjimas), iš Šiaulių regbio ir žolės riedulio akademijos 1 888,70 Eur (1 888,70 Eur nusidėvėjimas), iš Medicinos pagalbos tarnybos 3 356,47 Eur (559,10 Eur nusidėvėjimas), ir neviešojo sektoriaus subjekto 160 449,63 Eur. Perduota neatlygintinai Kompleksinių paslaugų namai „Alka“ už 645 018,19 Eur. Turto vertinimo komisijos siūlymu vidutinėmis rinkos vertėmis įvertintas ir į apskaitą įtrauktas turtas už 152 484,00 Eur, atstatyti apskaitoje tualetai perduoti patikėjimo teise UAB Šiaulių gatvių apšvietimui už 247 669,58 Eur (39 690,04 Eur nusidėvėjimas). Pergrupuota iš kito ilgalaikio turto sąskaitos 8 019,00 Eur (6 883,49 Eur nusidėvėjimas), iš nebaigtos statybos sąskaitos 9 023 896,69 Eur. Pergrupuota į valymo įrengimų, lietaus kanalizacijos tinklų, inžinerinius tinklų, perdavimo įtaisų 68 678,70 Eur (18 875,44 Eur nusidėvėjimas), kontroliuojamuosius ne viešojo sektoriaus subjektus Savivaldybės įmonė Šiaulių oro uostas 8 183 972,28 Eur. Priskaičiuotas nusidėvėjimas 1 192 499,38 Eur.

Mašinų ir įrenginių balansinė vertė sumažėjo 16 908,67 Eur. Pirktas turtas už 312 206,68 Eur. Gauta neatlygintinai iš P. Višinskio viešosios bibliotekos už 3 993,00 Eur (417,74 Eur nusidėvėjimas). Perduota neatlygintinai už 173 399,25 Eur, tame sk. Kompleksinių paslaugų namai „Alka“ 111 362,55 Eur, Šiaulių miesto savivaldybės viešajai bibliotekai 3 993,00 Eur (417,74 Eur nusidėvėjimas), VŠĮ Šiaulių centro poliklinikai 58 043,70 Eur. Nurašyta kitų mašinų ir įrenginių 923,31 Eur (923,31 Eur nusidėvėjimas). Pergrupuota iš nebaigtos statybos 335 288,61 Eur. Pergrupuota į ilgalaikį finansinį turtą įstatinio kapitalo didinimui Šiaulių oro uostas 330 320,53 Eur, turtas, kuris nesiekia minimalios ilgalaikio materialiojo turto vertės (500 Eur), pergrupuojamas į atsargas 612,02 Eur (546,30 Eur nusidėvėjimas). Priskaičiuotas nusidėvėjimas 164 611,46 Eur.

Transporto priemonių balansinė vertė sumažėjo 38 726,69 Eur. Perduota neatlygintinai Šiaulių regbio ir žolės riedulio akademijai už 14 671,25 Eur (9 658,02 Eur nusidėvėjimas). Priskaičiuotas nusidėvėjimas 33 713,46 Eur.

Baldų, biuro įrangos ir kito ilgalaikio materialaus turto balansinė vertė sumažėjo 107 746,17 Eur. Pirkta už 269 358,87 Eur, tame sk. baldų 1 445,39 Eur, kompiuterinės įrangos 113071,62 Eur, kito ilgalaikio turto 154841,86 Eur. Gauta neatlygintinai už 222 593,64 Eur, tame sk. iš Nacionalinės švietimo agentūros 213 583,96 Eur (54 433,81 Eur nusidėvėjimas), iš Lietuvos nacionalinės Martyno Mažvydo bibliotekos 9 009,68 Eur. Perduota neatlygintinai už 348 624,19 Eur (54 152,00 Eur nusidėvėjimas), tame. sk. Šiaulių lopšeliui darželiui ,,Trys nykštukai‘‘ 4 800,00 Eur, Šiaulių Juventos progimnazijai 7 411,78 Eur (2 177,00 Eur nusidėvėjimas), Šiaulių Didždvario gimnazijai 101 219,18 Eur (2 177,00 Eur nusidėvėjimas), Šiaulių miesto Pedagoginei psichologinei tarnybai 713,90 Eur (386,71 Eur nusidėvėjimas), Šiaulių miesto savivaldybės viešajai bibliotekai 7 359,24 Eur, Kompleksinių paslaugų namai „Alkai“ 38 728,64 Eur, Šiaulių centro pradinei mokyklai 2 209,46 Eur (1 104,80 Eur nusidėvėjimas), Šiaulių saulės pradinei mokyklai 2 209,46 Eur (1 104,80 Eur nusidėvėjimas), Šiaulių Jovaro progimnazijai 4 353,58 Eur (2 177,00 Eur nusidėvėjimas), Šiaulių Vinco Kudirkos progimnazijai 3 281,52 Eur (1 640,90 Eur nusidėvėjimas), Šiaulių Medelyno progimnazija 4 353,58 Eur (2 177,00 Eur nusidėvėjimas), Šiaulių Ragainės progimnazija 3 281,52 Eur (1 640,90 Eur nusidėvėjimas),

Šiaulių Rėkyvos progimnazija 3 281,52 Eur (1 640,90 Eur nusidėvėjimas), Šiaulių Romuvos progimnazija 5 425,64 Eur (2 713,10 Eur nusidėvėjimas), Šiaulių Salduvės progimnazija 4 353,58 Eur (2 177,00 Eur nusidėvėjimas), Šiaulių Sandoros progimnazija 4 353,58 Eur (2 177,00 Eur nusidėvėjimas), Šiaulių Zoknių progimnazija 2 209,46 Eur (1 104,80 Eur nusidėvėjimas), Šiaulių Rasos progimnazija 3 281,52 Eur (1 640,90 Eur nusidėvėjimas), Šiaulių Dainų progimnazija 6 497,70 Eur (3 249,20 Eur nusidėvėjimas), Šiaulių Gegužių progimnazija 5 425,64 Eur (2 713,10 Eur nusidėvėjimas), Šiaulių Gytarių progimnazija 3 281,52 Eur (1 640,90 Eur nusidėvėjimas), Šiaulių Santarvės gimnazija 4 889,11 Eur (1 104,80 Eur nusidėvėjimas), Šiaulių sporto gimnazijai 5 425,04 Eur (1 104,80 Eur nusidėvėjimas), Šiaulių Juliaus Janonio gimnazijai 17 751,83 Eur (2 177,00 Eur nusidėvėjimas), Šiaulių Lieporių gimnazijai 17 751,83 Eur (2 177,00 Eur nusidėvėjimas), Šiaulių „Romuvos“ gimnazijai 17 751,83 Eur (2 177,00 Eur nusidėvėjimas), Šiaulių „Saulėtekio“ gimnazijai 14 000,12 Eur (1 640,90 Eur nusidėvėjimas), Šiaulių Simono Daukantoinžinerijos gimnazijai 14 536,05 Eur (1 640,90 Eur nusidėvėjimas), Šiaulių Stasio Šalkauskio gimnazijai 14 000,12 Eur (1 640,90 Eur nusidėvėjimas), Šiaulių Universitetinei gimnazijai 14 805,62 Eur (1 640,90 Eur nusidėvėjimas), Šiaulių „Ringuvos“ mokyklai 2 209,46 Eur (1 104,80 Eur nusidėvėjimas), Šiaulių „Santakos“ ugdymo centrui 2 209,46 Eur (1 104,80 Eur nusidėvėjimas), Šiaulių „Dermės“ mokyklai 2 209,46 Eur (1 104,80 Eur nusidėvėjimas), Šiaulių „Spindulio“ ugdymo centrui 2 209,46 Eur (1 104,80 Eur nusidėvėjimas), Šiaulių Dailės mokyklai 842,78 Eur (785,59 Eur nusidėvėjimas). Nurašyta 8 068,60 Eur (8068,60 Eur nusidėvėjimas). Pergrupuota iš nebaigtos statybos 4 800,00 Eur, į kitus statinius 8 019,00 Eur (6883,49 Eur nusidėvėjimas) ir turtas, kuris nesiekia minimalios ilgalaikio materialiojo turto vertės (500 Eur), pergrupuojamas į atsargas 151 639,34 Eur (150 505,13 Eur nusidėvėjimas). Priskaičiuotas nusidėvėjimas 253 322,09 Eur.

Nebaigtos statybos vertė padidėjo 3 702 294,02 Eur. Apmokėta už naujus ir tęsiamus statybos darbus už 37 961 411,70 Eur. Gauta neatlygintinai iš VŠĮ futbolo akademijos ,,Šiauliai“ 4 915,71 Eur. Perduota biudžetinėms įstaigoms už 8 367 202,53 Eur, tame sk. Šiaulių lopšeliui darželiui ,,Trys nykštukai‘‘ 903 222,87 Eur, Šiaulių lopšeliui darželiui ,,Žiogelis‘‘ 938 137,56 Eur, Šiaulių „Rasos“ progimnazijai 891 947,72 Eur, Šiaulių sporto gimnazijai 1 186 629,25 Eur, Šiaulių menų mokyklai 839 746,53 Eur., Šiaulių Laiptų galerijai 1 009 807,80 Eur., Šiaulių miesto savivaldybės socialinių paslaugų centrui 454 519,99 Eur., VŠĮ Šiaulių Dainų sveikatos priežiūros centrui 624 591,87 Eur., Kompleksinių paslaugų namai „Alkai“ 1 518 598,94 Eur. Nurašyta 6 667,45 Eur. Užbaigus statybos darbus pergrupuota į infrastruktūros statinius 1 525 776,97 Eur, į valymo įrengimus, lietaus kanalizacijos tinklus, inžinerinių tinklus, perdavimo įtaisus 4 291 825,03 Eur, į gatves 10 247 467,72 Eur, į eismo reguliavimo priemones 433 912,06 Eur, į kitas nekilnojamąsias kultūros vertybes 27 196,33 Eur, į kitas mašinas ir įrenginius 335 288,61 Eur, į kitą ilgalaikį turtą 4 800,00 Eur, į kitus statinius 9 023 896,69 Eur.

Esminio pagerinimo darbų vertė padidėjo 12 606,46 Eur. Apmokėta už naujai atliktus darbus 12 606,46 Eur.

Ilgalaikio materialiojo turto, vertinamo tikrąja verte, balansinė vertė per ataskaitinį laikotarpį padidėjo 562 803 384,41 Eur.

Laisvos valstybinės žemės balansinė vertė padidėjo 313 779 512,34 Eur. Gauta neatlygintinai iš Nacionalinės žemės tarnybos už 277 880 087,90 Eur (-30 632 422,88 Eur tikrosios vertės pokytis). Pergrupuota į sklypai (valstybinė žemė) 3 905 952,39 Eur (-431 203,23 Eur vertės pokytis), iš sklypai (valstybinė žemė) 807 723,71 Eur (-450 306,75 Eur tikrosios vertės pokytis). Tikrosios vertės pasikeitimas 69 649 179,52 Eur.

Sklypų (valstybinė žemė) balansinė vertė padidėjo 248 660 387,38 Eur. Gauta neatlygintinai iš Nacionalinės žemės tarnybos už 348 928 138,24 Eur (-115 930 614,65 Eur tikrosios vertės pokytis). Perduota neatlygintinai Nacionalinei žemės tarnybai už 42 864,58 Eur (-9 247,95 Eur tikrosios vertės pokytis). Pergrupuota į ilgalaikio turto, skirto parduoti 1 386 783,83 Eur, į laisvą valstybinę žemę 807 723,71 Eur, iš laisvos valstybinės žemės 3 905 952,39 Eur. Tikrosios vertės pasikeitimas -49 191 978,00 Eur.

Sklypų (savivaldybių žemė) vertė padidėjo 287 472,15 Eur. Tikrosios vertės pasikeitimas 287 472,15 Eur.

Nekilnojamų kultūros vertybių balansinė vertė per ataskaitinį laikotarpį sumažėjo 89 136,17 Eur. Gauta neatlygintinai, turtas atstatytas iš nebalansinės sąskaitos ir įvertintas tikrąją verte 10,00 Eur, ir vadovaujantis nekilnojamojo turto registro centrinio duomenų banko išrašais ir turto vertinimo komisijos siūlymu vidutinėmis rinkos vertėmis įvertintas ir į apskaitą įtrauktas turtas už 11 800,00 Eur. Pergrupuota iš nebaigtos statybos ir padidinta tikroji vertė 27 196,33 Eur, į kitas vertybes 440,22 Eur (127 702,29 Eur tikroji vertė). Tikrosios vertės pasikeitimas 27 196,33 Eur.

Kilnojamųjų kultūros vertybių balansinė vertė per ataskaitinį laikotarpį nesikeitė.

Kitų vertybių balansinė vertė padidėjo 165 148,71Eur. Pirktas turtas už 32 668,79 Eur. Turto vertinimo komisijos siūlymu į apskaitą įtrauktas turtas už 3 475,44 Eur ir turtas atstatytas iš nebalansinės sąskaitos ir įvertintas tikrąją verte 80,00 Eur. Pergrupuota iš kitų nekilnojamųjų kultūros vertybių 440,22 Eur (127 702,29 Eur tikroji vertė), iš kitų statinių 781,97 Eur.

**P05, P06.** Ilgalaikis finansinis turtas.

Informacija apie ilgalaikį finansinį turtą pateikta 6-ojo VSAFAS „Finansinių ataskaitų aiškinamasis raštas“ 5 priede. Informacija apie kontroliuojamus, asocijuotus ir kitus subjektus pateikta 6-ojo VSAFAS „Finansinių ataskaitų aiškinamasis raštas“ 1 priede. Jungtinė finansinės būklės ataskaita pateikta 6-ojo VSAFAS „Finansinių ataskaitų aiškinamasis raštas“ 3 priedo lentelėse.

Ilgalaikio finansinio turto sudėtyje didžiąją dalį sudaro investicijos į kontroliuojamuosius ne viešojo sektoriaus ir asocijuotuosius subjektus 217 654 432,06 Eur. Iš viso per 2024 m. investicijų vertė padidėjo 16 819 810,01 Eur. 4 464 000,00 Eur padidintas UAB ,,Šiaulių vandenys‘‘ įstatinis kapitalas savivaldybei nuosavybė teise priklausančiu turtu, 9 976 980,30 Eur padidintas SĮ Šiaulių oro uostas savininko kapitalas Savivaldybei nuosavybės teise priklausančiu turtu.

AB „Toksika“ visuotinio akcininkų susirinkimo sprendimu padidintas įstatinis kapitalas papildomais įnašais. Šiaulių miesto savivaldybė neprisidėjo papildomu įnašu, todėl valdoma dalis sumažėjo iki 0,2107 proc.

Gautos įmonių dotacijos 1 076 339,72 Eur, dotacijų panaudojimas 2 911 826,27 Eur.

Savivaldybei tenkanti ataskaitinio laikotarpio pelno dalis padidėjo 4 764 346,39 Eur, tame sk. AB „Šiaulių energija“ 2 506 449,93 Eur, UAB ,,Busturas‘‘ 406 404,00 Eur, UAB ,,Šiaulių gatvių apšvietimas‘‘ 170 045,00 Eur, UAB ,,Šiaulių vandenys‘‘ 1 788 423,00 Eur, UAB ,,Toksika‘‘ 1 225,47 Eur. SĮ Šiaulių oro uostas patyrė 108 201,00 Eur nuostolį.

Gauti dividendai 577 693,02 Eur, tame sk. UAB ,,Šiaulių gatvių apšvietimas“ 28 000,00 Eur, UAB ,,Šiaulių energija“ 300 191,29 Eur, UAB „Šiaulių vandenys“ 50 000,00 Eur, UAB „Busturas“ 150 000,00 Eur, UAB ,,Pabalių turgus“‘ 49 000,00 Eur, UAB „Toksika“ 501,73 Eur.

Investicijų į kontroliuojamus viešojo sektoriaus subjektus vertė laikotarpio pabaigoje sudarė 624 533,28 Eur.

Investicijos į kitus subjektus 100,00 Eur.

Parduoti laikomo finansinio turto vertė sumažėjo 259 000,00 Eur ir laikotarpio pabaigoje sudarė 1 422 000,00 Eur. UAB ,,Pabalių turgus“ tikroji vertė užregistruota pagal turto vertintojo nustatytą akcijų paketo rinkos vertę.

Po vienerių metų gautinos sumos sumažėjo 1 992,33 Eur ir laikotarpio pabaigoje sudaro 31 379,67 Eur, iš jų:

Iš Privatizavimo fondo perimtos ilgalaikės paskolos, išduotos iki 2024/2025 metų Basanavičiaus g. 74 gyventojams butų statybai pabaigti 277,77 Eur (paskolų vertė 349,77 Eur, amortizacija 72,00 Eur);

Gautinos sumos iš iždo: darbuotojų, pasiekusių įstatymų numatytą senatvės pensijos amžių ir įsigijusių teisę į visą senatvės pensiją, dirbant šioje įstaigoje, išeitinėms išmokoms mokėti 31 101,90 Eur

**P07.** Biologinis turtas

Informacija apie biologinio turto vertę pateikta 16-ojo VSAFAS „Biologinis turtas“ 1 priede.

Informacija apie medynų vertę pateikta 16-ojo VSAFAS „Biologinis turtas“ 2 priede.

Biologinio turto balansinė vertė padidėjo 46 892,33 Eur. Neatlygintinai gauta medynų iš Nacionalinės žemės tarnybos už 13 169,63 Eur (191,59 tikrosios vertės pokytis). Pirkta želdinių už 33 722,70 Eur.

Želdinių įsigijimo ir sodinimo išlaidos kitose teritorijose, negu parkai ir skverai, pripažintos sąnaudomis per ataskaitinį laikotarpį 528 896,59 Eur.

**P08.** Atsargos.

Informacija apie atsargų vertę pateikta 8-ojo VSAFAS „Atsargos“ 1 priede. Atsargų vertė pagal grupes detalizuota 8-ojo VSAFAS „Atsargos“ 2 priede. Informacija apie valstybei nuosavybės teise priklausančių, savivaldybės patikėjimo teise valdomų atsargų balansinė vertė laikotarpio pabaigoje pateikta 8-ojo VSAFAS „Atsargos“ 3 priede.

Atsargų balansinė vertė per ataskaitinį laikotarpį sumažėjo 205 861,14 Eur.

Medžiagos ir žaliavos sumažėjo 32 044,36 Eur. Nupirkta už 300 860,40 Eur, gauta neatlygintinai už 49 167,46 Eur, perduota viešojo sektoriaus įstaigoms už 46 743,84 Eur, sunaudota veikloje už 335 328,38 Eur.

Ūkinis inventorius sumažėjo 173 816,78 Eur. Nupirkta už 82 385,54 Eur, gauta neatlygintinai už 2 770,90 Eur, perduota viešojo sektoriaus įstaigoms už 144 810,98 Eur, perkelta į nebalansines sąskaitas 115 362,17 Eur. Turtas, kuris nesiekia minimalios ilgalaikio materialiojo turto vertės (500 Eur). pergrupuotas į atsargas už 1199,93 Eur (įsigijimo vertė 152 251,36 Eur, nusidėvėjimas 151 051,43 Eur).

Turto, skirto parduoti, balansinė vertė sumažėjo 94 191,49 Eur (įsigijimo vertė 94 223,26 Eur, nuvertėjimas 31,77 Eur).

Sugrąžinti sklypai (valstybinė žemė) Nacionalinei žemės tarnybai už 991 981,16 Eur. Pergrupuota iš sklypų (valstybinė žemė) 991 981,16 Eur (514 330,01 Eur nuvertėjimas).

**P09.** Išankstiniai apmokėjimai.

Informacija apie išankstinius apmokėjimus pateikta 6-ojo VSAFAS „Finansinių ataskaitų aiškinamasis raštas“ 6 priede.

Išankstinių apmokėjimų balansinė vertė sumažėjo 309 268,71 Eur, tame sk. išankstiniai apmokėjimai tiekėjams sumažėjo 178 162,26 Eur, išankstiniai apmokėjimai viešojo sektoriaus subjektams, vykdantiems projektus, padidėjo 56 358,41 Eur, ateinančių laikotarpių sąnaudos sumažėjo 187 464,86 Eur. Išankstiniai apmokėjimai nebuvo nuvertinti.

**P10.** Per vienus metus gautinos sumos.

Informacija apie per vienus metus gautinas sumas pateikta 17-ojo VSAFAS „Finansinis turtas ir finansiniai įsipareigojimai“ 7 priede.

Per vienerius metus gautinų sumų balansinė vertė padidėjo 1 145 452,62 Eur ir ataskaitinio laikotarpio pabaigoje sudarė 6 497 551,99 Eur.

Gautinos trumpalaikės finansinės sumos (ilgalaikių paskolų einamųjų metų dalis) 1 367,42 Eur.

Gautinos sumos už turto naudojimą 118 410,31 Eur.

Gautinos baudos 89 512,40 Eur.

Gautini delspinigiai 9 126,30 Eur.

Sukauptas gautinas sumas sudaro sukauptos finansavimo pajamos 6 020 788,89 Eur, sukauptos pajamos už turto naudojimą ir kitos 187 295,51, savivaldybės iždui sumokėtos, bet nesusigrąžintos įstaigos uždirbtos pajamos 25 478,37 Eur.

Kitos gautinos sumos 45 801,61 Eur, tame skaičiuje:

Gautinos grąžintinos finansavimo sumos 10 733,56 Eur;

Savivaldybės iždui pervestos žemės nuomos mokesčio ir turto nuomos permokos 20 888,09 Eur;

Tarybos nario grąžintinos (priteistos) ankstesnių metų išmokos 13 691,00 Eur.

Per ataskaitinį laikotarpį buvo užregistruotas gautinų sumų nuvertėjimas, kuris ataskaitinio laikotarpio pabaigoje sudarė 584 659,35 Eur, iš jų:

Gautino nuomos mokesčio už valstybinę žemę nuvertėjimas 519 591,30 Eur;

Gautinų sumų už negyvenamų patalpų nuomą nuvertėjimas 45 975,65 Eur;

Ilgalaikių paskolų einamųjų metų dalies nuvertėjimas 106,31 Eur;

Gautinų delspinigių nuvertėjimas 18 863,58 Eur;

**P11.** Pinigai ir pinigų ekvivalentai.

Informacija apie pinigus ir pinigų ekvivalentus pateikta 17-ojo VSAFAS „Finansinis turtas ir finansiniai įsipareigojimai“ 8 priede.

Pinigų likutis ataskaitinio laikotarpio pabaigoje 704 395,72 Eur.

**P12.** Finansavimo sumos.

Informacija apie finansavimo sumas pagal šaltinį, tikslinę paskirtį ir jų pokyčius per ataskaitinį laikotarpį pateikta 20-ojo VSAFAS „Finansavimo sumos“ 4 ir 5 prieduose.

**P13,P14.** Ilgalaikiai finansiniai įsipareigojimai ir ilgalaikių įsipareigojimų einamųjų metų dalis.

Ilgalaikiai finansiniai įsipareigojimai sumažėjo 349,09 Eur. Ilgalaikius įsipareigojimus sudaro gautos paskolos Savivaldybės būstams modernizuoti pagal Daugiabučių namų modernizavimo programą 102 348,08 Eur, jų einamųjų metų dalis 8 573,43 Eur. Užbaigus renovuoti savivaldybei nuosavybės teise priklausančias patalpas, paskolų ilgalaikiai įsipareigojimai padidėjo 7 896,59 Eur, perkelta į einamųjų metų dalį 9 744,43 Eur, grąžinta paskolų 8 245,68 Eur.

**P15.** Ilgalaikiai ir trumpalaikiai atidėjiniai.

Informacija apie ilgalaikius ir trumpalaikius atidėjinius pateikta 18-ojo VSAFAS „Atidėjiniai, neapibrėžtieji įsipareigojimai, neapibrėžtasis turtas ir poataskaitiniai įvykiai“ 3 ir 4 prieduose.

Ilgalaikiai atidėjiniai sumažėjo 1 416,36 Eur ir ataskaitinio laikotarpio pabaigoje sudarė 31 101,90 Eur. Tai atidėjinys darbuotojų, pasiekusių įstatymų numatytą senatvės pensijos amžių ir įsigijusių teisę į visą senatvės pensiją, dirbant šioje įstaigoje, išeitinėms išmokoms mokėti. Ilgalaikių atidėjinių balansinė vertė nebuvo diskontuota dėl įtakos įsipareigojimo vertei nereikšmingumo.

Trumpalaikiai atidėjiniai padidėjo 487 411,84 Eur ir laikotarpio pabaigoje sudarė 662 059,60 Eur. Tai teisinės išlaidos 2025 metais tęsiamoms byloms ar byloms, kurios gali sąlygoti tolimesnius ginčus, pagal kurias gali reikėti mokėti.

**P17.** Informacija apie kai kurias trumpalaikes mokėtinas sumas.

Informacija apie kai kurias trumpalaikes mokėtinas sumas pateikta17-ojo VSAFAS „Finansinis turtas ir finansiniai įsipareigojimai“ 12 priede.

Mokėtinos finansavimo sumos 6 264,54 Eur.

Tiekėjams mokėtinos sumos 1 389 122,38 Eur.

Gautos nuomos mokesčio už valstybinę žemę ir kitos permokos 23 018,39 Eur.

Gauti išankstiniai apmokėjimai (rangos darbų užtikrinimo garantai) 547 229,50 Eur.

Sukauptos mokėtinos sumos 2 357 956,86 Eur, iš jų:

Sukauptos mokėtinos finansavimo sumos 133 726,02 Eur;

Sukauptos pervestinos nuomos mokesčio pajamos už valstybinę žemę ir valstybinio vidaus vandenų fondo vandens telkinius 78 252,74 Eur;

Sukauptos pervestinos turto nuomos pajamos 225 017,21 Eur;

Sukaupti pervestini delspinigiai ir baudos 98 638,70 Eur;

Sukauptos pervestinos kitos pajamos (iš Privatizavimo fondo suteiktos paskolos) 1 717,19 Eur;

Sukauptos mokėtinos sumos (grąžintinos ne pagal paskirtį panaudotos valstybės ir savivaldybės biudžeto lėšos) 10 310,62 Eur;

Sukauptos mokėtinos sumos (sulaikytos mokėtinos sumos pagal vykdomų projektų rangos sutartis iki visiško darbų užbaigimo) 1 207 379,93 Eur**;**

Sukauptos atostoginių sąnaudos 600 478,58 Eur;

Kitos mokėtinos sumos 160 901,24 Eur.

**P18.** Grynasis turtas.

Grynojo turto pokytis pateiktas 4-ojo VSAFAS Grynojo turto pokyčių ataskaita“ 1 priede.

Tikrosios vertės rezervas padidėjo 39 936 494,79 Eur, tame skaičiuje 19 224 388,46 Eur padidėjo dėl žemės sklypų perėmimo iš Nacionalinės žemės tarnybos, 59 763,67 Eur sumažėjo dėl turto perdavimo, 20 771 870,00 Eur padidėjo dėl ataskaitinio laikotarpio pabaigoje atlikto žemės tikrosios vertės perskaičiavimo ir kitų nekilnojamųjų kultūros vertybių įvertinimo tikrąja verte.

**P21.** Pagrindinės veiklos kitos pajamos ir kitos veiklos pajamos.

Ši suma detalizuota 10-ojo VSAFAS Kitos pajamos“ 1 ir 2 prieduose.

**P22**. Darbo užmokesčio ir socialinio draudimo sąnaudos.

Darbo užmokesčio sąnaudos 9 657 789,57 Eur, socialinio draudimo sąnaudos 113 2741,33 Eur. Informacija pateikta lentelėje.

**P23.**Finansinės ir investicinės veiklos rezultatas.

Duomenys apie finansinės veiklos pajamas ir sąnaudas pateikti 6-ojo VSAFAS „Finansinių ataskaitų aiškinamasis raštas“ 4 priede.

Reikšmingų įvykių po paskutinės ataskaitinio laikotarpio dienos nebuvo.

Savivaldybės administracijos direktorius Antanas Bartulis

Apskaitos skyriaus vedėja Irena Mirončikienė